กฎกระทรวง ฉบับที่ 22 (พ.ศ. 2535) ออกตามความในพระราชบัญญัติระเบียบข้าราชการตำรวจ พ.ศ. 2521 ว่าด้วยการเลื่อนขั้นและอัตราเงินเดือนข้าราชการตำรวจ
กฎกระทรวง
กฎกระทรวง
ฉบับที่
22 (พ.ศ.2535)
ออกตามความในพระราชบัญญัติระเบียบข้าราชการตำรวจ
พ.ศ.2521
ว่าด้วยการเลื่อนขั้นและอัตราเงินเดือนข้าราชการตำรวจ
---------------

อาศัยอำนาจตามความในมาตรา 4 และมาตรา 36 แห่งพระราชบัญญัติระเบียบ
ข้าราชการตำรวจ พ.ศ.2521 และมาตรา 37
แห่งพระราชบัญญัติระเบียบข้าราชการตำรวจ
พ.ศ. 2521
ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ 38
ลงวันที่ 28 กุมภาพันธ์ พ.ศ.2534
รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้
 ข้อ 1
ให้ยกเลิกความในข้อ 2 แห่งกฎกระทรวง ฉบับที่ 11 (พ.ศ.2523)
ออกตามความในพระราชบัญญัติระเบียบข้าราชการตำรวจ พ.ศ.2521
ว่าด้วยการเลื่อนขั้นและ
อัตราเงินเดือนข้าราชการตำรวจ และให้ใช้ความต่อไปนี้แทน
 `ข้อ 2
ภายใต้บังคับข้อ 4(4) การเลื่อนขั้นและอัตราเงินเดือนข้าราชการ
ตำรวจประจำปีให้พิจารณาจากผลการปฏิบัติราชการในรอบปีที่แล้วมา
และให้เลื่อนตั้งแต่
วันที่ 1 ตุลาคม ของปีที่ได้เลื่อนขั้นและอัตราเงินเดือนนั้น

ผู้ที่ไม่อยู่ในหลักเกณฑ์ที่จะได้รับการพิจารณาเลื่อนขั้นและอัตรา
เงินเดือนได้ตามข้อ 6 และข้อ 7
หากต่อไปถ้ามีขั้นและอัตราเงินเดือนที่จะเลื่อนให้
ได้หรือได้รับแต่งตั้งให้มีชั้นยศสูงขึ้น ก่อนวันที่ 1
กรกฎาคม ให้พิจารณาเลื่อนขั้น
และอัตราเงินเดือนได้ไม่เกินหนึ่งขั้นตั้งแต่วันที่มีขั้นและ
อัตราเงินเดือนที่จะ
เลื่อนให้ได้หรือวันที่ได้รับการแต่งตั้งให้มีชั้นยศสูงขึ้น
แล้วแต่กรณี'
 ข้อ 2
ให้ยกเลิกความในวรรคหนึ่งของข้อ 7 แห่งกฎกระทรวง ฉบับที่ 11
(พ.ศ.2523) ออกตามความในพระราชบัญญัติระเบียบข้าราชการตำรวจ
พ.ศ.2521 ว่าด้วย
การเลื่อนขั้นและอัตราเงินเดือนข้าราชการตำรวจ
และให้ใช้ความต่อไปนี้แทน
 `ข้อ 7
ผู้ที่ประจำกรม ประจำกอง หรือประจำส่วนราชการใด หรือสำรองราชการ
ให้เลื่อนขั้นและอัตราเงินเดือนได้ไม่เกินขั้นของชั้นยศในขณะนั้น'


ให้ไว้
ณ วันที่ 28 กันยายน พ.ศ.2535

พลตำรวจเอก เภา สารสิน

รัฐมนตรีว่าการกระทรวงมหาดไทย
------------------------------------------------------------------
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่กฎกระทรวง ฉบับที่ 11 (พ.ศ.
2523) ออกตามความในพระราชบัญญัติระเบียบข้าราชการตำรวจ
พ.ศ.2521 ว่าด้วย การเลื่อนขั้นและ
อัตราเงินเดือนข้าราชการตำรวจ
ยังไม่สอดคล้องกับระบบการกำหนดอัตราเงิน เดือนของข้าราชการ
ตำรวจในปัจจุบันที่ได้มีการเปลี่ยนแปลงโดยแยกชั้นยศออกจากเงินเดือน
และ กำหนดอัตรา
เงินเดือนข้าราชการตำรวจให้เป็นระดับ
สมควรแก้ไขกฎกระทรวงดังกล่าวเพื่อให้ สอดคล้องกับ
ระบบการกำหนดอัตราเงินเดือนของข้าราชการตำรวจที่ได้มีการเปลี่ยนแปลงดังกล่าว
จึงจำเป็น
ต้องออกกฎกระทรวงนี้